Na osnovu člana 94. a u vezi sa članom 88. Zakona o osnovnom odgoju i obrazovanju („Službene novine Kantona Sarajevo“, broj: (23/17, 33/17, 30/19, 34/20 i 33/21), člana 81. Pravila JU OŠ „Hrasno“ , člana 4. , 5. i 6. Pravilnika s kriterijima za prijem u radni odnos u osnovnim školama kao javnim ustanovama na području Kantona Sarajevo („Službene Novine Kantona Sarajevo“ br: 12/22), Odluke Školskog odbora JU OŠ „Hrasno“ broj: 257/22 od 27.5.2022.godine, saglasnosti ministrice za odgoj i obrazovanje Kantona Sarajevo broj: 11-30-15588-1/22 od 20.05.2022. godine za pozicije u JU OŠ „Hrasno“ raspisuje se:

**KONKURS**

**za prijem radnika na upražnjena radna mjesta u školskoj 2022/2023. godini**

NAZIV, SJEDIŠTE I INTERNET STRANICA USTANOVE

JU OŠ „Hrasno“

Ulica: Porodice Ribar 2, 71000 Sarajevo

www.oshrasno.edu.ba

NAZIV RADNIH MJESTA

1. **Na neodređeno vrijeme od 01.09.2022.godine, uz obavezan probni rad u trajanju od 6 mjeseci za:**
2. Nastavnik bosanskog jezika i književnosti, hrvatskog jezika i književnosti, srpskog jezika i književnosti ... 1 izvršilac, 18 časova sedmično
3. Nastavnik bosanskog jezika i književnosti, hrvatskog jezika i književnosti, srpskog jezika i književnosti ... 1 izvršilac, 18 časova sedmično
4. Nastavnik bosanskog jezika i književnosti, hrvatskog jezika i književnosti, srpskog jezika i književnosti ... 1 izvršilac, 18 časova sedmično
5. Nastavnik engleskog jezika... 1 izvršilac, 19 časova sedmično
6. Nastavnik matematike...1 izvršilac, 20 časova sedmično
7. Spremačica...1 izvršilac, puno radno vrijeme (40sati sedmično)
8. Spremačica... 1 izvršilac, puno radno vrijeme (40 sati sedmično)
9. **na određeno vrijeme od 01.09.2022. godine do 30.06.2023. godine za:**
10. Nastavnik bosanskog jezika i književnosti, hrvatskog jezika i književnosti, srpskog jezika i književnosti ... 1 izvršilac, 8 časova sedmično
11. Nastavnik biologije... 1 izvršilac, 7 časova sedmično
12. Spremačica...1 izvršilac, puno radno vrijeme (40 sati sedmično)
13. Sekretar škole... 1 izvršilac, puno radno vrijeme (40 sati sedmično)
14. Nastavnik tehničke kulture...1 izvršilac, 6 časova sedmično
15. Nastavnik razredne nastave.... 1 izvršilac, puna nastavna norma
16. Nastavnik razredne nastave...1 izvršilac, puna nastavna norma
17. **Na određeno vrijeme od 01.09.2022. godine do 31.08.2023. godine za**:
18. Nastavnik engleskog jezika...1 izvršilac, 17 časova sedmično
19. Nastavnik njemačkog jezika...1 izvršilac, 16 časova sedmično
20. Nastavnik fizike...1 izvršilac, 8 časova sedmično
21. Nastavnik informatike....1 izvršilac, 20 časova sedmično
22. **Na određeno vrijeme od 01.09.2022. godine do povratka radnika s funkcije direktora škole, a najkasnije do 30.06.2023. godine za:**
23. Nastavnik razredne nastave...1 izvršilac, puna nastavna norma

**OPIS POSLOVA I POTREBNI USLOVI KOJIM SE REGULIŠE SISTEMATIZACIJA RADNIH MJESTA**

**OPIS POSLOVA**

Poslovi radnih mjesta radnika navedenih pod a) , b) , c), d) obavljaju se na osnovu Nastavnog plana i programa za osnovnu školu, Godišnjeg programa rada škole i Pedagoških standarda i općih normativa za osnovni odgoj i obrazovanje i normativa radnog prostora, opreme, nastavnih sredstava i učila po predmetima za osnovnu školu.

Radnici navedeni pod **a) 1.- 5. , b) 1. – 2., b) 5. – 7. c) 1.-4., d) 1**. obavljaju poslove utvrđene Pedagoškim standardima i općim normativima za osnovni odgoj i obrazovanje i normativima radnog prostora, opreme, nastavnih sredstava i učila po predmetima za osnovnu školu kao što su:

* neposredni odgojno-obrazovni rad (redovna nastava prema Nastavnom planu i programu),
* pregled pismenih zadataka i programom predviđenih kontrolnih i grafičkih radova,
* ostali oblici neposrednog odgojno-obrazovnog rada (razredništvo, dopunska, dodatna, fakultativna nastava, slobodne aktivnosti, terenska/inovativna nastava)
* pripremanje za neposredno odgojno-obrazovni rad,
* ostali poslovi:
* stručno usavršavanje,
* rad u stručnim organima,
* saradnja s roditeljima,
* rad na pedagoškoj dokumentaciji,
* rad na pedagoškoj elektronskoj dokumentaciji,
* dežurstvo,
* konsultacije s učenicima (ukoliko se realiziraju u posebnom terminu van redovne nastave),
* vođenje stručnog aktiva,
* rad u komisiji koju imenuju stručni organi škole,
* rad u komisiji koju imenuje Školski odbor,
* priprema za izvođenje terenske nastave,
* posjete kulturnim i javnim ustanovama kao i kulturno-historijskim spomenicima,

ostali poslovi po nalogu direktora.

**Poslovi radnika navedenog pod b) redni broj 4.**

Poslovi ovog radnog mjesta obavljaju se kao podrška osnovnoj djelatnosti. Poslovi se obavljaju na osnovu Zakona o osnovnom odgoju i obrazovanju, Zakona koji tretiraju oblast radnih odnosa, PIO, zdravstvenog osiguranja, socijalne zaštite, i drugih propisa za cjelokupno poslovanje pravnog subjekta.

a)učestvuje u izradi nacrta svih normativnih akata Škole u skladu sa zakonskim propisima, praćenje zakonskih propisa i službenih novina, pripremanje materijala za Školski odbor, vođenje zapisnika, izrada odluka, briga i realizacija registracije i statusnih promjena Škole pri nadležnim ustanovama, saradnja s nadležnim stručnim službama izvan škole: inspekcijama,

službe PIO/MIO, Zavodom za zapošljavanje i sl.–

b) zastupanje i predstavljanje škole pred sudom,vođenje matične evidencije radnika, vođenje evidencije EMIS o radnicima, prijavljivanje i odjavljivanje radnika i članova porodice nadležnim službama mirovinsko-invalidskog i zdravstvenog osiguranja i praćenje promjena

c) vođenje evidencije odsustvovanja s posla (godišnji odmori, dopusti, bolovanja)

d) učestvovanje u izradi plana godišnjih odmora, izdavanje raznih uvjerenja radnicima škole, stručna pomoć komisijama škole, izrada raznih dopisa, izvještaja, zahtjeva i odgovora

e) poslovi javne nabavke osnovnih sredstava i potrošnog materijala (odluke,

zahtjeve, pozive, rješenja, ugovore)

f) rad sa strankama (radnicima, učenicima, roditeljima, predstavnicima drugih škola, ustanova i institucija),

g) poslovi vezani za obavezne godišnje sistematske preglede radnika, personalni dosije radnika

h) kontaktira i koordinira sa drugim školama, ustanovama, ministarstvima, općinama i drugim institucijamaorganiziranje,

i) organiziranje, koordiniranje i kontrola rada tehničkog osoblja

j) učešće u izradi godišnjeg programa rada škole

k) učešće u izradi Plana javnih nabavki

l) stalno stručno usavršavanje, učešće na seminarima, predavanjima, savjetovanjima učešće u radu stručnih aktiva sekretara i drugim oblicima organiziranja.

**Poslovi radnika navdenih pod a) redni brojevi od 6. – 7. i b) redni broj 3.**

Poslovi ovog radnog mjesta zahtijevaju obavljanje poslova radi održavanja čistoće i urednosti inventara i unutrašnjosti školske zgrade.

Poslovi se obavljaju na osnovu upustava i smjernica od strane direktora i sekretara.

1. čišćenje školskih prostorija (hodnika, stubišta, učionica, kancelarija, sale i drugih prostorija, prozora, vrata, namještaja, zidnih obloga i mokrih čvorova)
2. čišćenje dvorišta od otpadnog materijala i snijega
3. dezinfekcija sanitarija, radnih prostorija i namještaja
4. kurirski poslovi
5. obavlja i druge poslove po nalogu direktora i sekretara škole.

**POTREBNI USLOVI KOJIM SE REGULIŠE SISTEMATIZACIJA RADNIH MJESTA**

**Uslovi za radna mjesta navedena pod rednim brojem a) 1. , 2. , 3. i b) 1. su:**

- Profesor bosanskog, hrvatskog, srpskog jezika i književnosti naroda BiH;

- Profesor književnosti naroda BiH i bosanskog, hrvatskog,srpskog jezika;

- Profesor hrvatsko-srpskog/srpsko-hrvatskog jezika i književnosti;

- Profesor književnosti i hrvatsko-srpskog/srpsko-hrvatskog jezika;

- Profesor srpskohrvatskog/hrvatskosrpskog jezika i historije književnosti južnoslavenskih naroda;

- Profesor jugoslovenske književnosti i srpsko-hrvatskog jezika;

- Profesor srpsko-hrvatskog jezika i jugoslovenske književnosti;

- Profesor književnosti naroda BiH i bosanskog jezika;

- Profesor bosanskog jezika i književnosti naroda BiH;

- Profesor bosanskog jezika i književnosti

- Magistar bosanskog, hrvatskog, srpskog jezika i književnosti naroda BiH

- Magistar književnosti naroda BiH i bosanskog, hrvatskog, srpskog jezika i književnosti;

- Magistar bosanskog jezika i književnosti,

- Bakalaureat/Bachelor književnosti naroda BiH i bosanskog, hrvatskog, srpskog jezika;

- Bakalaureat/Bachelor bosanskog, hrvatskog, srpskog jezika i književnosti naroda BiH;

- Bakalaureat/bachelor bosanskog jezika i književnosti

- Bakalaureat/bachelor bosanskog jezika s književnošću i historije.

**Uslovi za radno mjesto a) redni broj 4. i c) redni broj 1.**

* Diplomirani profesor engleskog jezika i književnosti - Završen I(prvi) ciklus (dodiplomski studij) u trajanju od najmanje TRI, odnosno ČETIRI studijske godine, sa akademskom titulom i stručnim zvanjem Bakalaureat/Bachelor
* Završen II (DRUGI) ciklus (postdiplomski studij) sa akademskom titulom i stručnim zvanjem Magistra, odnosno završenim trećim ciklusom studija i naučnim zvanjem Doktor nauka

**Uslovi za radno mjesto a) redni broj 5.**

Nastavu u osnovnoj školi izvode osobe sa završenim VI ili VII stepenom stručne spreme, kao i osobe sa završenim I (prvim) ciklusom bolonjskog visokoobrazovnog procesa u trogodišnjem trajanju, sa najmanje ostvarenih 180 ECTS bodova odgovarajućeg (nastavničkog) smjera i stečenim zvanjem: nastavnik, odnosno profesor, odnosno bakalaureat/bachelor.

Uslovi za izvođenje nastave matematike u osnovnoj školi:

Završena Viša pedagoška škola ili Pedagoška akademija-grupa matematika ili gdje je matematika glavni ili ravnopravni predmet u dvopredmetnoj grupi, ako je tako naznačeno u diplomi ili drugoj javnoj ispravi;

Prirodno matematički fakultet (nastavnički smjer), grupa metematika ili grupa gdje je matematika glavni ili ravnopravni predmet u dvopredmetnoj grupi, ako je tako naznačeno u

diplomi ili drugoj javnoj ispravi;

Filozofski fakultet –grupa matematika ili grupa gdje je matematika glavni ili ravnopravni predmet u dvopredmetnoj grupi, ako je to naznačeno u diplomi ili drugoj javnoj ispravi.

Nastavu mogu izvoditi i lica sa završenim I (prvim) ciklusom odgovarajućeg studija visokog obrazovanja (dodiplomski studij) u trajanju od najmanje tri, odnosno četiri studijske godine,sa akademskom titulom i stručnim zvanjem Bakalaureat/Bachelor za određenu oblast, odnosno sa završenim II (drugim) ciklusom odgovarajućeg studija visokog obrazovanja (postdiplomski studij), sa akademskom titulom i stručnim zvanjem Magistra za određenu oblast, odnosno završenim III (trećim) ciklusom studija i naučnim zvanjem Doktor nauka i odgovarajućim stručnim profilom. Ukoliko lice u toku studija nije polagalo ispit iz pedagoško-psihološko-metodičke grupe predmeta, dužno je ove ispite položiti u roku od godinu dana od dana stupanja na posao nastavnika.

Pored stručnih uslova, potrebno je da ima široko i temeljito opće obrazovanje, da dobro poznaje disciplinu koju predaje, da poznaje psihološko-pedagoške i metodičke osnove nastave i odgoja, kao i da ima ljudske kvalitete neophodne za nastavničku profesiju.

Nastavu matematike u petom razredu devetogodišnje osnovne škole, pored nastavnika/profesora matematike mogu izvoditi nastavnici / profesori razredne nastave.

**Uslovi za radno mjesto b) redni broj 2.**

Prirodno-matematički fakultet-Odsjek biologije zvanje:

Nastavnik biologije (VI stepen stručne spreme)

Profesor biologije (VII stepen stručne spreme)

Diplomirani biolog (VII stepen) sa položenom pedagoško-psihološkom i metodičko- didaktičkom grupom predmeta.

Bachelor (I ciklus) nastavnički smjer

MAGISTAR Biologije ( II ciklus) nastavnički smjer

Prvi (I) ciklus Prirodno-matematičkog fakulteta u Sarajevu, Odsjek Biologija sa položenom pedagoško-psihološkom i metodičko-didaktičkom grupom predmeta.

Drugi (II) i treći (III) ciklus Odsjek za biologiju, Prirodno-matematički fakultet u Sarajevu, sa položenom pedagoško-psihološkom i metodičko-didaktičkom grupom predmeta.

Ing. Biologije sa položenom pedagoškom grupom predmeta (VII stepen)

Filozofski fakultet-Odsjek biologija i hemija, zvanje: Profesor biologije i hemije

**Uslovi za radno mjesto b) redni broj 5.**

VSS – VII stepen, I ili II ciklus bolonjskog visokoobrazovnog procesa ili VŠS – VI stepen stručne spreme.

Pedagoški fakultet-odsjek tehnički odgoj i kultura življenja

Pedagoški fakultet-odsjek tehnički odgoj, kultura življenja i informatika

Filozofski fakultet – odsjek tehnički odgoj i informatika -zvanje nastavnik tehničkog odgoja i informatike.

Filozofski fakultet – odsjek tehnički odgoj i informatika - zvanje profesor tehničkog odgoja i informatike (180 bodova).

Pedagoški fakultet- profesor tehničkog odgoja (240 bodova)

Profesor proizvodno - tehničkog obrazovanja;

Profesor politehničkog obrazovanja i odgoja;

Profesor tehničkog obrazovanja;

Nastavnik tehničkog obrazovanja;

Pedagoška akademija - grupa tehnički odgoj-informatika.

Nastavnički fakultet- nastavnik fizike, informatike sa tehničkim odgojem

Viša pedagoška škola- nastavnik politehnike

Pedagoško – tehnički fakultet- profesor politehničkog vaspitanja i obrazovanja

Pored stručnih uslova, potrebno je da ima široko i temeljito opće obrazovanje, da dobro poznaje disciplinu koju predaje, da poznaje psihološko-pedagoške i metodičke osnove nastave i odgoja, kao i da ima ljudske kvalitete neophodne za nastavničku profesiju.

Pored navedenih uslova za vršenje poslova iz predmeta tehničke kulture mogu izvoditi i osobe sa završenim I (prvim) ciklusom odgovarajućeg studija visokog obrazovanja (dodiplomski studij) u tajanju od najmanje tri, odnosno četiri studijske godine, sa akademskom titulom i stručnim zvanjem Bakalaureat/ Bachelor tehničkog odgoja/kulture, odnosno sa završenim II (drugim) ciklusom odgovarajućeg studija visokog obrazovanja (postdiplomski studij), sa akademskom titulom i stručnim zvanjem Magistra tehničkog odgoja i kulture življenja, Magistra tehničkog odgoja, Magistra tehničkog odgoja i informatike, odnosno završenim trećim ciklusom studija i naučnim zvanjem doktora odgojnih nauka u kulturi življenja i tehničkom odgoju-metodika nastave tehničkog odgoja u osnovnoj školi.

Nastavu iz predmeta Tehnička kultura mogu izvoditi diplomirani mašinski inženjeri s položenom pedagoško-psihološko-metodičkom grupom predmeta. Osoba iz prethodnog stava dužna je ove ispite položiti u roku od godinu dana od dana stupanja na posao nastavnika.

**Uslovi za radno mjesto b) redni broj 6. – 7. i d) 1.**

VSS –VII stepen, I ili II ciklus po bolonjskom visokoobrazovnom procesu ili VŠS – VI stepen stručne spreme.

Završena Pedagoška akademija/fakultet, četverogodišnji studij –profesor razredne nastave, Pedagoška akademija – odsjek razredna nastava-nastavnik razredne nastave.

Nastavu mogu izvoditi i lica sa završenim I (prvim) ciklusom odgovarajućeg studija visokog obrazovanja (dodiplomski studij) u trajanju od najmanje tri, odnosno četiri studijske godine, sa akademskom titulom i stručnim zvanjem Bakalaureat/Bachelor za određenu oblast, odnosno sa završenim II (drugim) ciklusom odgovarajućeg studija visokog obrazovanja (postdiplomski studij), sa akademskom titulom i stručnim zvanjem Magistra za određenu oblast, odnosno završenim trećim ciklusom studija i naučnim zvanjem Doktor nauka i odgovarajućim stručnim profilom. Ukoliko lice u toku studija nije polagalo ispit iz pedagoško-psihološko-metodičke grupe predmeta, dužno je ove ispite položiti u roku od godinu dana od dana stupanja na posao nastavnika.

Pored stručnih uslova, potrebno je da ima široko i temeljito opće obrazovanje, da dobro poznaje disciplinu koju predaje, da poznaje psihološko-pedagoške i metodičke osnove nastave i odgoja, kao i da ima ljudske kvalitete neophodne za nastavničku profesiju

**Uslovi za radno mjesto c) redni broj 2.**

VSS –VII stepen ili VŠS – VI stepen.

Diplomirani profesor njemačkog jezika i književnosti

- Završen I(prvi) ciklus (dodiplomski studij) u trajanju od najmanje TRI, odnosno ČETIRI studijske godine, sa akademskom titulom i stručnim zvanjem Bakalaureat/Bachelor

- Završen II(DRUGI) ciklus (postdiplomski studij) sa akademskom titulom i stručnim zvanjem Magistra, odnosno završenim trećim ciklusom studija i naučnim zvanjem Doktor nauka.

Preporuka je da nastavnici koji imaju VSS - VII stepen ili studijII ciklusa u skladu sa Bolonjskim procesom predaju njemački jezik u osnovnim školama

**Uslovi za radno mjesto c) redni broj 3.**

Nastavnik fizike ( VI stepen – VŠS)

Bachelor fizike ( 180 ECTS ,240 ECTS bodova)

Profesor fizike ( VII stepen - VSS)

**Uslovi za radno mjesto c) redni broj 4.**

Od I do III razreda nastavu informatike izvode nastavnici razredne nastave. Od IV do IX razreda nastavu informatike izvode nastavnici koji imaju neki od sljedećih profila stručne spreme:

Profesor Bakalaureat/bachelor - nastavnički smijer

1. Profesor informatike

2. Profesor tehničkog odgoja i informatike

3. Profesor matematike i informatike

4. Bakalaureat/bachelor informatike i tehnike

5. Bakalaureat/bachelor matematike i informatike

6. Bakalaureat/bachelor tehničkog odgoja i informatike

7. Bakalaureat/bachelor fizike i informatike

8. Bakalaureat/bachelor matematike – matematika i informatika

9. Bakalaureat/bachelor matematike i informatike

10. Bakalaureat/bachelor kulture življenja i tehničkog odgoja sa informatikom Magistar - nastavnički smijer sa prethodno završenim prvim ciklusom odgovarajućeg fakulteta i stručnog zvanja. Lista stručnih zvanja navedena u prethodnoj listi “Profesor Bakalaureat/bachelor - nastavnički smijer”

11. Magistar tehničkog odgoja i informatike

12. Magistar računarstva i informatike

13. Magistar matematike i informatike

14. Magistar informatike i tehnike

15. Magistar matematike, nastavnički smjer

Profili i stručne spreme nenastavničkih profila, uz uslov položene pedagoško-psihološke i metodičko-didaktičke grupe predmeta

16. Bakaleureat/bachelor softverskog inženjerstva

17. Bakalaureat/bachelor matematike - softversko inženjerstvo

18. Diplomirani matematičar-informatičar

19. Diplomirani informatičar

20. Diplomirani inžinjer informatike i računarstva

21. Diplomirani inženjer elektrotehnike

22. Magistar matematike – softversko inženjerstvo

23. Magistar softverskog inženjerstva

24. Magistar matematičkih nauka, smijer teorijska kompjutorska nauka NAPOMENA: Profil i stručna sprema nastavnika i profesora na predmetu Informatika, ne odnosi se na prosvjetni kadar koji predaje nastavni predmet Informatika u osnovnim školama po ugovoru na neodređeno vrijeme a prije donošenja ovog Nastavnog plana i programa. Profil i stručna sprema nastavnika i profesora na predmetu Informatika, ne odnosi se na nastavnike koji imaju ugovore na neodređeno vrijeme u skladu sa prethodnim Nastavnim planovima i programima, za nastavni predmet Informatika. Lica zatečena naposlovima nastavnika Informatike u radnopravnom statusu na neodređeno vrijeme na dan stupanja na snagu ovog NPP-a, mogu nastaviti.

Osoba iz prethodnog stava dužna je ove ispite položiti u roku od godinu dana od dana stupanja na posao nastavnika.

**Uslovi za radno mjesto a) redni broj 6. i 7., b) redni broj 3.**

Završena osnovna ili srednja škola

**Uslovi za radno mjesto b) redni broj 4.**

VSS-VII stepenstručne spreme ili ekvivalent bolonjskog sistema studiranja ili završen najmanje prvi ciklus školovanja dodiplomskog studija Pravnog fakulteta, koji je vrednovan sa 180 ili 240 ECTS bodova

II ciklus bolonjskog visokoobrazovnog procesa, završen Pravni fakultet.

**MJESTO OBAVLJANJE RADA**

Mjesto obavljanja rada radnika navedenih pod rednim brojem a) 1.-7. , b) 1.- 7. c) 1.-4. , d) 1. je na adresi JU OŠ „Hrasno“ , ulica Porodice Ribar 2, 71000 Sarajevo.

**RADNO VRIJEME**

Radno vrijeme radnika navedenih pod rednim brojem a) 1.-7. , b) 1.- 7. c) 1.-4. , d) 1. se ostvaruje zavisno od rasporeda časova u školskoj 2022/2023. godini i traje u dužine radnog vremena utvrđenog prijavom na PIO, kolektivnim ugovorom, pravilnikom o radu i ugovorom o radu radnika.

**OSNOVNA PLAĆA**

Osnovna plaća radnika navedenih pod rednim brojem od **a) 1. – 5. , b) 1.-2., b) 5.-7., c) 1.-4. d) 1.** iznosi: 1.122,00 KM, 1.155,00 KM, 1.188,00 KM, 1.221,00 KM, 1.254,00 KM, 1.287,00 KM ili 1.353,00 i zavisi od zvanja i stepena stručne spreme radnika, a radnici koji nisu prijavnljeni na punu normu imat će platu u skladu sa fondom časova i prijavom na PIO

Osnovna plaća radnika navedenih pod **a) 6. i 7. I b) 3.** iznosi 676,50 KM.

Osnova plaća za radno mjesto pod rednim brojem **b) 4. iznosi:**

1.221,00 KM - VSS -VII stepen, I i II ciklus bolonjskog procesa:

1.254,00 KM - samostalni stručni saradnik

1287,00 KM -viši stručni saradnik,

1.353,00 KM – stručni saradnik savjetnik.

**ROK ZA PODNOŠENJE PRIJAVE**

Konkurs ostaje otvoren 10 dana od dana objave obavještenja o raspisanom konkursu u dnevnim novinama i krajnji rok za prijavu na javni konkurs je 0**7.06.2022.** godine.

**TELEFON KONTAKT OSOBE ZADUŽENE ZA DAVANJE DODATNIH OBAVJEŠTENJA**

Kontakt osobe zadužene za davanje dodatnih obavještenja je **033/647-451**

**ADRESA NA KOJU SE PRIJAVE PODNOSE I NAČIN PREDAJE DOKUMENTACIJE**

Prijave na Javni konkurs sa dokazima o ispunjavanju uslova za konkurs podnose se Konkursnoj komisiji preporučeno poštom ili lično na protokol Škole u zatvorenoj koverti s naznakom „Prijava na javni konkurs na poziciju (navesti ime i prezime kandidata, adresu i poziciju/e za koju/e je raspisan javni konkurs) NE OTVARAJ – OTVARA KOMISIJA“ na adresu:

JU OŠ “Hrasno”, Porodice Ribar 2, Sarajevo

Nepotpune, neblagovremene i neuredne prijave, neće se uzeti u razmatranje.

**DOKUMENTACIJA KOJA SE PODNOSI UZ PRIJAVU**

Za zasnivanje radnog odnosa, pored općih uslova utvrđenih Zakonom o radu, kandidati treba da ispunjavaju i posebne uslove predviđene Zakonom o osnovnom odgoju i obrazovanju Kantona Sarajevo, Nastavnim planom i programom za osnovnu školu, Pedagoškim standardima i normativima za osnovnu školu i Pravilnikom o unutrašnjoj organizaciji i sistematizaciji radnih mjesta JU OŠ „Hrasno“. Uz potpisanu prijavu sa kratkom biografijom kandidati su dužni dostaviti:

1. **OBAVEZNA DOKUMENTACIJA (kopije ili ovjerene kopije)**

a) svojeručno potpisana pisana prijava kandidata na konkurs s kratkom biografijom, tačno navedenom dokumentacijom koja se prilaže uz prijavu na konkurs, tačnom naznakom na koju poziciju se konkuriše i kontakt podacima kandidata (adresa, broj telefona, e-mail adresa);

b) diploma/uvjerenje/svjedodžba o stečenoj stručnoj spremi;

c) izvod iz matične knjige rođenih;

d) uvjerenje o državljanstvu Bosne i Hercegovine (ne starije od šest mjeseci);

e) svojeručno potpisana saglasnost o dostavljanju preliminarnih odluka prema kojoj se kandidatu, preliminarne odluke iz člana 19. Pravilnika, dostavljaju elektronskom poštom na adresu koju je kandidat naveo u prijavi na javni konkurs;

f) druge dokaze o ispunjavanju uslova za to radno mjesto, a koji su navedeni u javnom konkursu.

1. **DODATNA DOKUMENTACIJA (kopije ili ovjerene kopije)**

a) uvjerenje sa šifrom zanimanja koje izdaje fond za penzijsko-invalidsko osiguranje;

b) potvrda/uvjerenje poslodavca o vremenu provedenom na poslovima nastavnika u produženom i cjelodnevnom boravku redovne osnovne škole i poslovima asistenta u ustanovi; c) potvrda/uvjerenje poslodavca o vremenu provedenom na stručnom osposobljavanju u ustanovi;

d) uvjerenje o položenom stručnom ispitu;

e) potvrda/uvjerenje o vremenu provedenom na evidenciji službe za zapošljavanje koju/e izdaje Služba za zapošljavanje Kantona Sarajevo (ne starija/e od tri mjeseca);

f) rješenje o sticanju posebnog stručnog zvanja koje je izdato u skladu sa Pravilnikom o ocjenjivanju, napredovanju i stjecanju stručnih zvanja odgajatelja, profesora/nastavnika i stručnih saradnika u predškolskim ustanovama, osnovnim i srednjim školama i domovima učenika, odnosno propisom koji se primjenjuje na teritoriji Bosne i Hercegovine, kojim je stečeno zvanje na osnovu istih kriterija i u istoj proceduri kao u navedenom pravilniku;

g) diploma/uvjerenje o stečenom akademskom zvanju;

h) potvrda o posebnom priznanju UNSA;

i) uvjerenje/rješenje nadležnih organa o pripadnosti boračkoj populaciji i to:

1. uvjerenje o statusu djeteta šehida-poginulog borca i nestalog branioca;

2. rješenje o priznatom pravu na porodičnu invalidninu za suprugu šehida-poginulog, umrlog i nestalog branioca i uvjerenje o učešću u oružanim snagama za šehida/poginulog, umrlog i nestalog branioca, rješenje o priznatom svojstvu ratnog vojnog invalida;

3. dokaz o bračnoj zajednici sa ratnim vojnim invalidom;

4. rješenje o priznatom pravu na mjesečno novčano primanje dobitniku priznanja;

5. uvjerenje o učešću u oružanim snagama;

6. uvjerenje o statusu djeteta ratnog vojnog invalida;

7. rješenje o priznatom pravu na invalidninu ili mjesečni novčani dodatak ili uvjerenje o učešću u oružanim snagama koje izdaje općinska služba za boračko-invalidsku zaštitu odnosno grupa za pitanja evidencije iz oblasti vojne obaveze prema mjestu prebivališta (ne starije od šest mjeseci);

j) uvjerenje/potvrdu o neprekidnom prebivalištu na području Kantona Sarajevo u posljednja 24 mjeseca (ne starije od šest mjeseci).

Primjena bodovanja po osnovu kriterija radni staž/radno iskustvo (član 9. Pravilnika vrši se na osnovu: a) uvjerenja o radnom stažu sa tačno naznačenim poslovima i radnim zadacima koje izdaje fond za penzijsko-invalidsko osiguranje pri čemu kandidat ima obavezu da priloži uvjerenje sa šifrom zanimanja za kriterije iz člana 9. stav (1) i (5) Pravilnika sa izuzetkom bodovanja radnog staža stečenog na poslovima nastavnika u produženom i cjelodnevnom boravku redovne osnovne škole i poslovima asistenta u ustanovi, koje se vrši na osnovu potvrde/uvjerenja poslodavca kod kojeg je kandidat radio, b) potvrde/uvjerenja poslodavca o vremenu provedenom na stručnom osposobljavanju u ustanovi za kriterije iz člana 9. stav (2) i (6) Pravilnika.

Prijava kandidata koji nije dostavio dodatnu dokumentaciju će se smatrati urednom, a prijavljeni kandidati će se bodovati samo po osnovu onih kriterija za koje je dostavio urednu i validnu dokumentaciju.

Dokumentacija koju kandidat dostavlja uz prijavu na konkurs mogu biti kopije, koje ne moraju biti ovjerene, uz obavezu da kandidat koji je primljen po konkursu dostavi originalnu dokumentaciju ili ovjerene kopije dokumentacije, najkasnije pet dana po dobijanju Odluke o izboru radnika.

Nakon bodovanja iz čl. 9, 10, 11, 12. i 13. Pravilnika na osnovu općih i posebnih kriterija, na ukupan broj prethodno ostvarenih bodova, u zavisnosti o pripadnosti boračkoj populaciji (borci-branitelji Bosne i Hercegovine i članovi njihovih porodica) dodaju se bodovi kako je to propisano Uredbom o jedinstvenim kriterijima i pravilima za zapošljavanje branilaca i članova njihovih porodica u institucijama u Kantonu Sarajevo i općinama u Kantonu Sarajevo, Gradu Sarajevo i općinama u Kantonu Sarajevo ("Službene novine Kantona Sarajevo", br. 37/20 i 27/21). Dodatni bodovi računaju se u skladu sa Instrukcijom o bližoj primjeni kriterija vrednovanja prema uredbi o jedinstvenim kriterijima i pravilima za zapošljavanje branilaca i članova njihovih porodica u institucijama u Kantonu Sarajevo, Gradu Sarajevo i općinama u Kantonu Sarajevo ("Službene novine Kantona Sarajevo", br. 38/20 i 28/21).

Deset najbolje rangiranih kandidata sa Bodovne liste nastavnika, stručnih saradnika i saradnika odnosno Bodovne rang liste radnika za obavljanje drugih poslova u ustanovi će elektronskom poštom na adresu navedenu u prijavi na javni konkurs biti obavješteni o mjestu i vremenu obavljanja razgovora sa direktoricom škole. Razgovor sa direktoricom škole je neophodan dio procedure po javnom konkursu.

Nakon konačnosti Odluke o izboru radnika, a najkasnije na dan početka rada u školi, izabrani kandidat je dužan dostaviti ljekarsko uvjerenje nadležne zdravstvene ustanove koje nije starije od šest mjeseci, kao i drugu dokumentaciju u skladu sa zakonom i internim aktima Škole, nakon čega direktor zaključuje ugovor o radu sa izabranim kandidatom. Obavještenje o raspisanom ovom javnom konkursu je objavljeno u dnevnim novinama „Dnevni avaz“ dana 28.05.2022. godine a kompletan tekst konkursa je objavljen na službenoj internet stranici JU OŠ „Hrasno“ Sarajevo i putem službenog e-maila škole dostavljen Ministarstvu za odgoj i obrazovanje Kantona Sarajevo i JU „Služba za zapošljavanje Kantona Sarajevo“ radi objavljivanja na njihovim službenim internet stranicama uz naznaku isteka roka za prijavu na ovaj konkurs i ostat će objavljen na službenoj internet stranici škole u čitavom periodu roka prijave. Javni konkurs ostaje otvoren 10 dana od dana objave obavještenja o raspisanom konkursu u dnevnim novinama i krajnji rok za prijavu na javni konkurs je **07.06.2022. godine.**